එක්සත් ජාතීන්ගේ සංවිධානයට සම්බන්ධ සංවිධානයක් වන ‘IOM’ හි නියෝජිතයන් පිරිසක් යාපනය අද තත්ත්වය සියැසින් දැක බලා ගනිමින් යාපනය ආඥාපති මේජර් ජෙනරාල් මහිනද හතුරුසිංහ මහතා හමුවී මෙසේ ප්‍රසාදය පළ කර ඇත.තායිලන්ත බැංකොක්හි ආසියානු හා ශාන්තිකර කලාපයේ සංක්‍රමණ පිළිබඳ ජාත්‍යන්තර සංවිධානය හා සම්බන්ධ කලාපීය අධ්‍යක්ෂ ඇන්ඩෲ රොබර්ට් බ්‍රෑස් රිචර්ඩ් ඩැන්සිගර් සහ සංවර්ධන හා ආධාර සම්බන්ධීකරණ නිලධාරී ගැසේපී ලොප්රේට් යන මහත්වරු යාපනයේ සංචාරය යෙදුණේ පසුගිය බදාදාය (01).යාපනයේ දැනට පවතින සාමය හා ක්‍රියාත්මක කෙරෙන සංවර්ධන කටයුතු මෙන්ම හමුදාව හා සිවිල් ජනතාව අතර පවතින සුහදතාව පිළිබඳද ඔවුන් අගය කර තිබේ.යාපනයේ සෑම ප්‍රදේශයකම මෙම දුත පිරිස සංචාරය කළහ.දින කිහිපයක් එහි රැඳී සිට ද්‍රවිඩ ජනතාවගේ මෙන්ම හිටපු කොටි සාමාජිකයන්ගේ අදහස් ද විමසා බැලූහ.රජය පුනරුත්ථාපනය වු කොටි සාමාජිකයන්ට රැකියා අවස්ථා ලබාදීම සඳහා විශාල කකුළුවන් ව්‍යාපෘතියක් සහ කෝමාරිකා ව්‍යාපෘතියක් ඇතුළු ව්‍යාපෘති ගණනාවක් ඉදිකර තිබේ.යුද හමුදාව මගින් පිහිටුවනු ලැබු එම ව්‍යාපෘතිවල හිටපු කොටි සාමාජිකයෝ සේවය කරති.